Αποστολή Χαίρε Μαρία

Το ***Αποστολή Χαίρε Μαρία*** () είναι Αμερικανική περιπέτεια επιστημονικής φαντασίας του 2026 σε σκηνοθεσία και παραγωγή των Φιλ Λορντ και Κρίστοφερ Μίλερ και σενάριο του Ντρου Γκοντάρντ, βασισμένο στο ομώνυμο μυθιστόρημα του 2021 του Άντι Γουέιρ. Πρωταγωνιστούν οι Ράιαν Γκόσλινγκ (ο οποίος είναι και παραγωγός της ταινίας), Σάντρα Χούλερ, Τζέιμς Όρτιζ και Λάιονελ Μπόις. Η ταινία ακολουθεί την ιστορία του Ράιλαντ Γκρέις, ενός άνδρα που ξυπνάει σε ένα διαστρικό διαστημόπλοιο χωρίς να θυμάται πώς βρέθηκε εκεί.

Το *Αποστολή Χαίρε Μαρία* έκανε πρεμιέρα στο Λονδίνο στις 9 Μαρτίου 2026 και κυκλοφόρησε στις Ηνωμένες Πολιτείες από την Amazon MGM Studios στις 20 Μαρτίου 2026. Η ταινία έλαβε θετικές κριτικές συγκεντρώνοντας $141 εκατομμύρια, με αποτέλεσμα να γίνει η ένατη πιο εμπορική ταινία του 2026.

## Υπόθεση
Ο Ράιλαντ Γκρέις ξυπνάει από κώμα σε ένα διαστημόπλοιο. Παρόλο που αρχικά είναι ασταθής με παλίνδρομη αμνησία, ο Γκρέις ανακαλύπτει ότι είναι ο μοναδικός επιζών από το τριμελές πλήρωμα, και ότι βρίσκεται έτη φωτός μακριά από τη Γη σε ένα μακρινό ηλιακό σύστημα.

Ο Γκρέις σιγά-σιγά θυμάται ότι είναι δάσκαλος φυσικής γυμνασίου και πρώην μοριακός βιολόγος. Στο παρελθόν, επιστήμονες παρατηρούν την εξασθένιση του Ήλιου, η οποία συμπίπτει με τον σχηματισμό μιας υπέρυθρης ακτίνας από τον Ήλιο στην Αφροδίτη, η οποία ονομάζεται ακτίνα Πετρόβα. Η εξασθένιση, που προκαλείται από έναν μικροοργανισμό γνωστό ως Αστροφάγο, ο οποίος αυξάνει ραγδαία τον πληθυσμό του στην επιφάνεια του Ήλιου, θα οδηγήσει σε μια καταστροφική παγκόσμια ψύξη της Γης μέσα σε 30 χρόνια. Η κυβερνητική πράκτορας, Εύα Στρατ, στρατολογεί τον Γκρέις και άλλους επιστήμονες για να μελετήσουν τον Αστροφάγο.
 
Ο Γκρέις ανακαλύπτει ότι ο Αστροφάγος είναι ένα κύτταρο το οποίο είναι αδιαπέραστο από κάθε μορφή ηλεκτρομαγνητικής ακτινοβολίας, και ότι αναπαράγεται στην Αφροδίτη μέσω του διοξειδίου του άνθρακα του πλανήτη και ενέργεια από τον Ήλιο. Οι ερευνητές, επίσης, ανακαλύπτουν ότι ο Αστροφάγος είναι μία πολύ αποτελεσματική πηγή καυσίμων, η οποία, όμως, εξατμίζεται πολύ εύκολα. Έχει μολύνει και άλλα αστέρια εντός της ηλιακής γειτονιάς μας. Η Στρατ αποκαλύπτει την Αποστολή Χαίρε Μαρία, ένα σχέδιο να στείλει ένα πλήρωμα σε μία αποστολή αυτοκτονίας στο Ταυ Κήτους, το μοναδικό κοντινό αστέρι που δεν έχει εξασθενίσει. Το διαστημόπλοιο *Χαίρε Μαρία* έχει Αστροφάγους που αρκούν για καύσιμα μόνο για ταξίδι χωρίς επιστροφή, αλλά θα μεταφέρει ανιχνευτές που θα στείλουν τα ευρήματα του πληρώματος πίσω στη Γη.

Στο παρόν, όσο ο Γκρέις πλησιάζει το Ταυ Κήτους, βλέπει ένα εξωγήινο διαστημόπλοιο. Το διαστημόπλοιο, το οποίο ενώνεται με το *Χαίρε Μαρία*, είναι κατασκευασμένο από «ξενονίτη» (στερεό ξένο). Ο πιλότος του άλλου διαστημόπλοιου είναι ένας εξωγήινος με πέντε πόδια που μοιάζει με βράχο από το 40 Ηριδανό, τον οποίο ο Γκρέις ονομάζει "Ρόκι" λόγω του Ηριδανού σώματος του και τον Ρόκι Μπαλμπόα.

Ο Γκρέις συμπεραίνει ότι οι Ηριδανοί βλέπουν μέσω ηχοεντοπισμού και φτιάχνει ένα σύστημα μηχανικής μετάφρασης για την μουσική ομιλία του Ρόκι. Ο Ρόκι εξηγεί ότι είναι μηχανικός και, επίσης, ο μοναδικός επιζών μίας αποστολής για να σταματήσουν τον Αστροφάγο. Κανένας από τους δύο δεν μπορεί να επιβιώσει στην ατμόσφαιρα του άλλου, και έτσι ο Ρόκι μπαίνει στο *Χαίρε Μαρία* χρησιμοποιώντας μία μικρή, πεπιεσμένη μπάλα ως διαστημική στολή.

Στο παρελθόν, ο Γκρέις συναντάει τον κυβερνήτη, την μηχανικό και τον επιστήμονα για το *Χαίρε Μαρία*, μαζί με τους αναπληρωματικούς τους. Ενώ χειρίζεται τον Αστροφάγο, ένα ατύχημα σκοτώνει τον επιστήμονα και τον αναπληρωματικό του τρεις ημέρες πριν από την εκτόξευση. Μη έχοντας χρόμο για να εκπαιδεύσουν έναν αντικαταστάτη, η Στρατ ζητά από τον Γκρέις να πάρει την θέση των νεκρών επιστημόνων. Όταν ο Γκρέις αρνείται να πάει, η Στρατ βάζει να τον ναρκώσουν και να τον βάλουν με το ζόρι στο *Χαίρε Μαρία*.

Ακολουθώντας την ακτίνα Πετρόβα του Ταυ Κήτους, ο Γκρέις και ο Ρόκι ανακαλύπτουν ότι ο πλανήτης Ταυ Κήτους e—τον οποίο ονομάζουν "Έιντριαν" από το ταίρι του Ρόκι και την Έιντριαν Πενίνο—φιλοξενεί έναν οργανισμό που τρέφεται με Αστροφάγους, ελέγχοντας τον πληθυσμό του. Αφού μαθαίνει ότι ο Γκρέις δεν μπορεί να επιστρέψει στο σπίτι του, ο Ρόκι προσφέρει αρκετούς Αστροφάγους για να ανεφοδιάσει με καύσιμα το *Χαίρε Μαρία*. Ενώ συλλέγει τον οργανισμό από την ανώτερη ατμόσφαιρα του Έιντριαν, ​​μια διαρροή καυσίμου προκαλεί μια ανεξέλεγκτη περιστροφή που αφήνει τον Γκρέις αναίσθητο. Ο Ρόκι σπάει τη διαστημική του στολή και σώζει την Γκρέις, αλλά τραυματίζεται σοβαρά. Ενώ ο Ρόκι αναρρώνει σε χειμερία νάρκη, ο Γκρέις βρίσκει έναν τρόπο να αναπαράγει τον οργανισμό που καταναλώνει Αστροφάγους, τον οποίο αποκαλεί "Ταυμοιβαδα". Ο Ρόκι συνέρχεται, και αυτός και ο Γκρέις αποχωρίζονται ως φίλοι, για να επιστρέψουν στα αντίστοιχα ηλιακά τους συστήματα.

Κατά τη διάρκεια του ταξιδιού του στη Γη, ο Γκρέις ανακαλύπτει ότι η Ταυμοιβάδα έχει αναπτύξει την ικανότητα να διαπερνάει τα δοχεία ξενονίτη του και τρώει τα καύσιμα του *Χαίρε Μαρία*. Ο Γκρέις επιδιορθώμει το πρόβλημα στο διαστημόπλοιο του, αλλά συνειδητοποιεί ότι ολόκληρο το διαστημόπλοιο του Ρόκι είναι φτιαγμένο από ξενονίτη, πράγμα που θα επιτρέψει στην Ταυμοιβάδα να καταναλώσει όλα του τα καύσιμα. Όταν μένει με την επιλογή να γυρίσει στη Γη ή να σώσει τον Ρόκι στον δικό του πλανήτη, ο Γκρέις αποφασίζει να σώσει τον φίλο του, στέλνοντας την Ταυμοιβάδα και την έρευνα του στη Γη μέσω των ανιχνευτών.

Οι ανιχνευτές καταφθάνουν στην Στρατ στη Γη και υποδεικνύουν τι χρειάζεται η ανθρωπότητα για να σκοτώσει τους Αστροφάγους. Οι Ηριδιανοί κατασκευάζουν έναν βιοθόλο στον πλανήτη τους για τον Γκρέις για να κατοικεί. Ο Ρόκι του λέει ότι οι επιστήμονες έχουν ολοκληρώσει τις επισκευές στο *Χαίρε Μαρία* ώστε να επιστρέψει στη Γη. Ενώ σκέφτεται τα νέα, ο Γκρέις ξεκινά άλλη μια μέρα διδάσκοντας φυσική σε Ηριδιανά παιδιά.

## Ηθοποιοί και χαρακτήρες

* Ράιαν Γκόσλινγκ ως Δρ. Ράιλαντ Γκρέις, αστροναύτης σε μία αποστολή για να σώσει την ανθρωπότητα
* Σάντρα Χούλερ ως Εύα Στρατ, προϊσταμένη του Ράιλαντ και επικεφαλής της αποστολής *Χαίρε Μαρία*
* Τζέιμς Όρτιζ ως η φωνή και ο βασικός μαριονετίστας του Ρόκι, ενός εξωγήινου που συναντά ο Ράιλαντ στο ταξίδι του. Ο χαρακτήρας δημουργήθηκε μέσω μιας μαριονέτας που ελεγχόταν από μια ομάδα πέντε μαριονοτιστών με το όνομα "The Rockyteers".
**Οι Ρέι Πόρτερ και Μέριλ Στριπ δίνουν εναλλακτικές φωνές για τον Ρόκι, με τον πόρτερ να επαναλαμβάνει τον ρόλο του από το ηχητικό βιβλίο.
* Λάιονελ Μπόις ως Αξιωματικός Καρλ, φύλακας ασφαλείας
* Κεν Λιουνγκ ως Γιάο Λι-Τζιε, κυβερνήτης και πιλότος του *Χαίρε Μαρία*
* Μιλάνα Βάιντρουμπ ως Ολέσια Ιλγιουκίνα, μηχανικός του *Χαίρε Μαρία*
* Πρίγια Κανσάρα ως η φωνή της Μαρίας, του διαστημόπλοιου *Χαίρε Μαρία*
* Λιζ Κίνγκσμαν ως Άνι Σαπίρο, αναπληρωματικός επιστήμονας του *Χαίρε Μαρία* 
* Μία Σωτηρίου ως Δρ. Μπράουν
* Όριον Λι ως Δρ. Λι

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2026
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές περιπετειώδεις ταινίες
Κατηγορία:Αμερικανικές ταινίες επιστημονικής φαντασίας
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες βασισμένες σε αμερικανικά μυθιστορήματα
Κατηγορία:Αμνησία σε ταινίες
Κατηγορία:Ταινίες σε παραγωγή Έιμι Πασκάλ
Κατηγορία:Ταινίες σε παραγωγή Φιλ Λορντ και Κρίστοφερ Μίλερ
Κατηγορία:Ταινίες της Amazon MGM Studios
Κατηγορία:Ταινίες 4DX
Κατηγορία:Ταινίες IMAX
Κατηγορία:Ταινίες ScreenX